KOMISIJAS ZIŅOJUMS EIROPAS PARLAMENTAM UN PADOMEI par ELGF izdevumiem Agrīnās brīdināšanas sistēma Nr. 11-12/2010 /* COM/2011/0046 galīgā redakcija */





[pic] | EIROPAS KOMISIJA | Briselē, 2.2.2011 COM(2011) 46 galīgā redakcija KOMISIJAS ZIŅOJUMS EIROPAS PARLAMENTAM UN PADOMEI par ELGF izdevumiem Agrīnās brīdināšanas sistēma Nr. 11-12/2010 SATURS 1. ievads 3 2. ELGF piešķirtie ieņēmumi 3 3. Ieņēmumi no pagaidu restrukturizācijas summām (cukura nozare) 4 4. Piezīmes par ELGF 2010. gada budžeta provizorisko izpildi 4 5. ELGF piešķirto ieņēmumu izpilde 7 6. no pagaidu restrukturizācijas summām gūto ieņēmumu izpilde (cukura nozare) 7 7. Cukura nozares restrukturizācijas fonda izveide 7 8. Secinājumi 7 PIELIKUMS | PROVIZORISKIE ELGF APROPRIāCIJU IZLIETOJUMI LīDZ 15.10.2010. | IEVADS Pielikuma tabulā ir parādīta 2010. gada budžeta provizoriskā izpilde no 2009. gada 16. oktobra līdz 2010. gada 15. oktobrim, un paredzams, ka tā apjoms būs EUR 44 062,1 miljoni. Šajā summā ietvertas summas, kas atgūtas no dalībvalstīm, pēc ELGF grāmatojumu noskaidrošanas veicot korekcijas un pārtraucot un samazinot tām mēneša kompensācijas, kas piešķirtas budžeta gada laikā. Tajā iekļauti arī aplēstie tiešie izdevumi aptuveni EUR 53,6 miljonu apmērā, kurus vēl var tieši izdarīt Komisija līdz 2010. gada 31. decembrim. Provizoriskās izpildes tabulā, ko dalībvalstu delegāti saņēma fondu komitejas sēdē 2010. gada novembrī, bija ņemts vērā ELGF apropriāciju samazinājums, kas tika ierosināts budžeta grozījuma projektā (BGP) Nr. 10/2010. Tomēr 2010. gada 29. novembrī Komisija iesniedza grozījumu vēstuli Nr. 1 par BGP Nr. 10/2010, ar kuru iepriekš minētais apropriāciju samazinājums tika apturēts. Tāpēc šī ziņojuma pamatā ir pielāgota provizoriska izpildes tabula, kurā nav ietverts sākotnēji ierosinātais apropriāciju samazinājums. ELGF PIEšķIRTIE IEņēMUMI Pamatojoties uz Padomes Regulas (EK) Nr. 1290/2005 par kopējās lauksaimniecības politikas finansēšanu 34. panta noteikumiem, ieņēmumus, kas gūti no atbilstības pārbaužu lēmumos noteiktajām finanšu korekcijām, no pārkāpumiem un no piena nodevas, pieskaita pie ieņēmumiem ELGF izdevumu finansēšanai. Piešķirtos ieņēmumus saskaņā ar šiem noteikumiem var izmantot, lai finansētu dalībvalstīs radušos ELGF izdevumus. Ja daļu no šiem ieņēmumiem neizmanto, šo daļu automātiski pārnes uz nākamā gada budžetu[1]. Kā jau norādīts iepriekšējos Agrīnās brīdināšanas sistēmas ziņojumos, Komisijas aplēstā pieejamo piešķirto ieņēmumu kopsumma 2010. gadā bija EUR 922 miljoni, Proti: - piešķirto ieņēmumu apjomu, ko paredzēts gūt 2010. budžeta gadā, aplēsa EUR 789 miljonu apmērā; paredzētos ieņēmumus no atbilstības pārbaužu korekcijām un pārkāpumiem novērtēja attiecīgi EUR 600 miljonu un EUR 91 miljonu apmērā; ieņēmumus no piena nodevas aplēsa EUR 98 miljonu apmērā; - piešķirto ieņēmumu apjomu, ko paredzēts pārnest no 2009. budžeta gada uz 2010. budžeta gadu, aplēsa EUR 133 miljonu apmērā. Komisija šos ieņēmumus EUR 922 miljonu apmērā piešķīra divām shēmām, proti: - EUR 222 miljonus piešķīra darbības fondiem, kas paredzēti ražotāju organizācijām augļu un dārzeņu nozarē, un - EUR 700 miljonus piešķīra vienotā maksājuma shēmai. Saskaņā ar Komisijas grozījumu vēstuli budžeta lēmējinstitūcija šīm divām shēmām piešķīra apropriācijas attiecīgi EUR 547 miljonu un EUR 28 480 miljonu apmērā. Piešķirto apropriāciju summa un iepriekš minētie piešķirtie ieņēmumi atbilst aplēstajai apropriāciju kopsummai, no kuras EUR 769 miljoni pieprasīti darbības fondiem, kuri paredzēti ražotāju organizācijām augļu un dārzeņu nozarē, bet EUR 29 180 miljoni — vienotā maksājumu shēmai. Šā dokumenta pielikuma tabulā, kurā apkopota 2010. gada budžeta provizoriskā izpilde līdz 2010. gada 15. oktobrim, iepriekš minētajām divām shēmām piešķirtās apropriācijas iekļautas augļu un dārzeņu nozares un savstarpēji nesaistīto tiešo atbalstu sākotnējās budžeta apropriācijās, kuru apjoms ir attiecīgi EUR 720,1 miljons un EUR 33 272 miljoni, neņemot vērā iepriekš minētos piešķirtos ieņēmumus. Pieskaitot šīm jomām piešķirtos ieņēmumus, 2010. gada budžetā paredzēto apropriāciju kopsumma augļu un dārzeņu nozarē ir EUR 942,1 miljons, bet atsaistīto tiešo atbalstu jomā — EUR 33 972 miljoni. IEņēMUMI NO PAGAIDU RESTRUKTURIZāCIJAS SUMMāM (CUKURA NOZARE) Ar pagaidu restrukturizācijas summām cukura nozarē rīkojas kā ar piešķirtajiem ieņēmumiem, kas domāti, lai finansētu cukura nozares restrukturizāciju un cita veida atbalstu, kas paredzēts cukura nozares restrukturizācijas fondā. Kā jau norādīts iepriekšējos Agrīnās brīdināšanas sistēmas ziņojumos, 2010. gadā šie ieņēmumi tika aplēsti EUR 606,8 miljonu apmērā, bet EUR 717,9 miljonus bija paredzēts pārnest no 2009. uz 2010. budžeta gadu. PIEZīMES PAR ELGF 2010. GADA BUDžETA PROVIZORISKO IZPILDI Tālāk ir dotas īsas piezīmes par 2010. gada budžeta provizorisko izpildi atsevišķās nozarēs. Tirgus pasākumi Apropriāciju izlietojums intervences darbībām lauksaimniecības tirgos bija mazāks par budžeta apropriācijām par EUR 411,5 miljoniem. Visbūtiskākā budžeta neizpilde attiecas uz kompensācijām par produktiem, kas nav iekļauti I pielikumā, kā arī piena un piena produktu nozari, savukārt labības nozarē bija vērojama apropriāciju pārizpilde. Labība (+ EUR 20,0 miljoni) Lielāks apropriāciju izlietojums galvenokārt skaidrojams ar lielāku daudzumu labības intervences krājumos, kā rezultātā pieauga finansējums un dalībvalstu tehniskās izmaksas. Kompensācijas par I pielikumā neiekļautajiem produktiem (−EUR 62,7 miljoni) Mazāks budžeta apropriāciju izlietojums galvenokārt skaidrojams ar mazākiem dalībvalstu izdevumiem attiecībā uz eksporta kompensāciju izmaksu par piena produktiem, kas iekļauti eksportētajos pārstrādātajos lauksaimniecības produktos. Tas saistīts ar to, ka situācija piena produktu tirgos ir ievērojami uzlabojusies salīdzinājumā ar to situāciju, kāda bija brīdī, kad tika sagatavota 2010. gada budžeta grozījumu vēstule, kā rezultātā 2009. gada novembrī Komisija pārtrauca eksporta kompensāciju izmaksu par piena produktiem. Pārtikas programmas (−EUR 34,6 miljoni) Šī neizpilde skaidrojama ar to, ka dažas dalībvalstis pilnībā neizpildīja apstiprināto 2010. gada plānu, kā bija paredzēts Komisijas Regulā (EK) Nr. 1111/2009, un dalībvalstis līdz šim vēl nav deklarējušas visas administratīvās, pārsūtīšanas un transporta izmaksas, kas saistītas ar iepriekš minēto 2010. gada plānu. Augļi un dārzeņi (+EUR 116,6 miljoni salīdzinājumā ar piešķirtajām apropriācijām) Šās pārizpildes galvenais iemesls ir tas, ka izdevumi šajā nozarē sasniedza EUR 836,7 miljonus, bet šai nozarei paredzētās piešķirtās apropriācijas — EUR 720,1 miljonus. Tā provizoriskās kopējās izpildes daļa, kas pārsniedza nozares piešķirtās apropriācijas par EUR 116,6 miljoniem, tika finansēta no šai nozarei piešķirtajiem ieņēmumiem, kas sasniedza EUR 222 miljonus, kā rezultātā radās nozarē pieejamo apropriāciju neizpilde EUR 105,4 miljonu apmērā. Šī izpildes tendence veidojas ar šās nozares apropriācijām finansēto tālāk aplūkoto shēmu izpildes apvienojuma rezultātā. Dalībvalstīm bija mazāki izdevumi gan 2010. gada plānos paredzētajiem avansiem saistībā ar darbības fondiem ražotāju organizācijām, gan skolu augļu shēmai. No otras puses, dalībvalstīm pieauga izdevumi atbalstam iepriekšējai atzīšanai, jo šādu atbalstu pieprasīja lielāka ražotāju grupa, nekā bija prognozēts 2010. gada budžetā. Vīnkopības nozares produkti (-EUR 29 miljoni) Šī nelielā neizpilde skaidrojama ar to, ka dalībvalstu izdevumi bija mazāki par apropriācijām, kas paredzētas budžetā gan valsts atbalsta programmām, gan izaršanas shēmai. Piens un piena produkti (–EUR 414 miljoni) Situācija piena produktu tirgos ir daudz labāka nekā laikā, kad tika sagatavota grozījumu vēstule 2010. budžeta gadam. Tāpēc Komisija pārtrauca izmaksāt eksporta kompensācijas par piena produktiem. Turklāt ES ir būtiski pieaugušas tirgus cenas, līdz ar to apstājusies vājpiena pulvera un sviesta ienākšana intervences krājumos, kur ir nostabilizējies abu uzglabāto produktu daudzums. Iepriekš minēto iemeslu dēļ izdevumi šajā sektorā bija mazāki salīdzinājumā ar eventuālajām budžeta apropriācijām. Tiešie atbalsti Apropriāciju izlietojums tiešajam atbalstam pārsniedza budžetā paredzētās sākotnējās apropriācijas par EUR 403 miljoniem. Lai novērtētu šo izpildi, jāņem vērā vienotā maksājuma shēmai piešķirtie EUR 700 miljonu ieņēmumi. Atsaistītie tiešie atbalsti (+EUR 553 miljoni pretstatā piešķirtajām apropriācijām) Šīs nozares vajadzībām paredzēto kredīta apropriāciju kopsumma ir EUR 33 972 miljoni, ieskaitot tai piešķirtos ieņēmumus EUR 700 miljona apmērā. (NB! Sīkāku informāciju sk. iepriekš 2. punktā). Šajā budžeta pantā galvenokārt tiek finansēta vienotā maksājuma shēma (VMS) un vienotā platībmaksājuma shēma (VPMS). Izdevumi saistībā ar vienoto maksājuma shēmu (VMS) sasniedza EUR 29 070,9 miljonus, un tie bija mazāki nekā 2010. gada budžetā vajadzībām paredzētie EUR 29 180 miljoni, jo vairākas dalībvalstis pilnībā neizmantoja tām piešķirto VMS finansējumu. Tomēr salīdzinājumā ar iepriekšējo gadu izpilde ir atkal palielinājusies, kas liecina par to, ka VMS finansējuma pārvaldība vairumā dalībvalstu ir uzlabojusies. Turklāt attiecībā uz vienoto platībmaksājuma shēmu (VPMS) dažas dalībvalstis nav izmaksājušas visu maksimāli pieļaujamo budžeta apjomu, kā rezultātā radās 2010. gada budžeta apropriāciju neizpilde EUR 35,9 miljonu apmērā. Šī neizpilde skaidrojama ar to, ka dažās dalībvalstīs kopējā lauksaimnieku deklarētā attiecināmā platība ir mazāka par platību, kas noteikta tiesību aktos un ko izmanto, lai aprēķinātu atbalsta maksimālo likmi uz hektāru. Tā kā vienotā maksājuma shēmai nepieciešamo daļēji finansē ar piešķirtajiem ieņēmumiem (NB! Sīkāk sk. iepriekš 2. punktā), šā panta pārizpilde drīzāk ir šķietama, nekā faktiska, un tā mainās, ja ierēķina piešķirtos ieņēmumus, kurus faktiski izmanto daļas VMS izdevumu finansēšanai, lai gan tie neietilpst kopējās budžeta apropriācijās. Citi tiešie atbalsti (−EUR 147,7 miljoni) Šī neizpildes tendence galvenokārt skaidrojama ar zemākiem dalībvalstu izdevumiem, jo pieprasījumi dažās shēmās, piem., piemaksas par dzīvniekiem un platībatkarīgais atbalsts attiecībā uz kokvilnu, tika iesniegts mazākam dzīvnieku skaitam un mazākām platībām salīdzinājumā ar 2010. gada budžetā paredzēto. Lauksaimniecības izdevumu revīzija Iepriekšējo gadu grāmatojumu noskaidrošana (+EUR 255,8 miljoni) Pašreizējo izpildes līmeni galvenokārt nosaka korekcijas, par kurām lēmusi Komisija saskaņā ar ELGF kontu grāmatojumu noskaidrošanas procedūru, un korekcijas, kas uzliktas dalībvalstīm par dažādo ELGF shēmu priekšrakstos paredzēto atbalsta maksājumu termiņu neievērošanu. Šo korekciju kopsumma bija −EUR 54,2 miljoni. Šī summa, salīdzinot ar summu −EUR 310 miljoni, ko budžeta lēmējinstitūcija bija paredzējusi 2010. gada budžetā, rada budžeta apropriāciju deficītu EUR 255,8 miljonu apmērā, kas Komisijai jāsedz, lai slēgtu šo budžeta pozīciju 2010. gadā. ELGF PIEšķIRTO IEņēMUMU IZPILDE Kopējie piešķirtie ieņēmumi, kas pieejami 2010. gadā, bija EUR 1 152,1 miljoni pretstatā sākotnēji prognozētajai summai EUR 922 miljoni, t. i., tie bija par EUR 230,1 miljonu lielāki. Šo starpību daļēji izraisa tas, ka no 2009. gada uz 2010. gadu pārgrāmatoto piešķirto ieņēmumu summa bija par EUR 8,5 miljoniem lielāka un veidoja EUR 141,5 miljonus pretstatā budžetā sākotnēji paredzētajai summai EUR 133 miljoni. Jāuzsver, ka no 2009. gada uz 2010. gadu pārgrāmatotie piešķirtie ieņēmumi ir pilnīgi izlietoti, finansējot 2010. budžeta gada izdevumus saskaņā ar Finanšu regulas 10. pantu. Vēl svarīgāk ir tas, ka 2010. gadā no jauna iekasētie piešķirtie ieņēmumi bija EUR 1 010,5 miljoni, t. i., tie bija par summu EUR 221,5 miljoni lielāki nekā budžetā paredzētā summa EUR 789 miljoni. Šās summas ietvaros atbilstības pārbaužu korekcijas bija EUR 735,1 miljoni, ieņēmumi no pārkāpumiem bija EUR 172,4 miljoni un no piena nodevas tika iekasēti EUR 103 miljoni. Daļa no iekasētajiem piešķirtajiem ieņēmumiem netiks izmantoti 2010. gadā, tāpēc tie tiks pārnesti uz 2011. budžeta gadu un izmantoti to izdevumu finansēšanai, kas radīsies attiecīgajā gadā. NO PAGAIDU RESTRUKTURIZāCIJAS SUMMāM GūTO IEņēMUMU IZPILDE (CUKURA NOZARE) Dalībvalstu samaksātā piešķirto ieņēmumu kopsumma 2010. gadā bija EUR 606,8 miljoni. Turklāt pretstatā sākotnēji aplēstajiem EUR 717,9 miljoniem no 2009. gada uz 2010. gadu pārgrāmatotie piešķirtie ieņēmumi bija EUR 768,3 miljoni. Tādēļ ES budžetam 2010. gadā pieejamo piešķirto ieņēmumu kopsumma pagaidu restrukturizācijas summu veidā sasniedza EUR 1 375,1 miljonu. Pēc atbalsta maksājumiem cukura nozares restrukturizācijas fonda saņēmējiem (NB! Sīkāk sk. turpmāk 7. punktā) pagaidu restrukturizācijas summas veido atlikumu EUR 1 044,8 miljonu apmērā, kas tiks pārgrāmatots uz 2011. gadu, lai finansētu atbalstu attiecīgajā gadā. CUKURA NOZARES RESTRUKTURIZāCIJAS FONDA IZVEIDE Atmaksa dalībvalstīm par atbalsta maksājumiem restrukturizētajai cukura rūpniecībai, diversifikācijai vai cukura rafinēšanai 2010. gadā bija EUR 330,3 miljoni. Šie atbalsti tika maksāti no iepriekš minētajiem piešķirtajiem ieņēmumiem, kas iegūti no pagaidu restrukturizācijas summām (NB! Sīkāk sk. iepriekš 6. punktā). SECINāJUMI ELGF 2010. gada budžeta provizoriskās izpildes rezultāts par EUR 242,3 pārsniedza budžeta piešķirtās apropriācijas; to sedz pieejamie piešķirtie ieņēmumi EUR 1152,1 miljona apmērā. Saskaņā ar pielāgojumiem gada beigās, kas vēl tiks veikti, pašlaik tiek lēsts, ka uz 2011. gadu jāpārnes pieejamie piešķirtie ieņēmumi aptuveni EUR 900 miljonu vērtībā. PIELIKUMS [pic] [1] Pārnestie piešķirtie ieņēmumi jāizlieto vispirms, proti, pirms budžeta lēmējinstitūcijas piešķirtajām apropriācijām vai gada laikā gūtajiem piešķirtajiem ieņēmumiem (Finanšu regulas 10. pants).